

**Zmena Integrovaného regionálneho operačného**

**programu 2014 – 2020, verzia 3.0**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oznámenie o zmene strategického dokumentu**

podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

Bratislava, júl 2017

# **I. Základné údaje o obstarávateľovi**

**1. Názov**

Ministerstvo pôdohospodárstva a rozvoja vidieka SR

**2. Identifikačné číslo**

00156621

**3. Adresa sídla**

Dobrovičova 12

812 66 Bratislava

Slovenská republika

Poštová adresa:

Račianska 153/A

P.O.BOX 1

830 03 Bratislava 33

Slovenská republika

**4. Meno, priezvisko, adresa, telefónne číslo a iné kontaktné údaje oprávneného zástupcu obstarávateľa**

Ing. Marek Mitošinka

generálny riaditeľ sekcie programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

tel: +421 2 5831 7436

e-mail: marek.mitosinka@land.gov.sk

**5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente, a miesto na konzultácie**

Mgr. Pavol Kristeľ

oddelenie programovania

odbor riadenia programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

tel: +421 2 5831 7500

e-mail: pavol.kristel@land.gov.sk

**4. Miesto a čas konzultácie**

Ministerstvo pôdohospodárstva a rozvoja vidieka SR, Račianska 153/A, Bratislava

Konzultovať vo veci zmeny posudzovaného strategického dokumentu s celoštátnym dosahom podľa § 63 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“) je možné počas celého procesu posudzovania strategického dokumentu.

Čas konzultácií sa určí „prípad po prípade“ prostredníctvom kontaktnej osoby a podľa požiadavky a dohody subjektov, ktoré prejavia o konzultácie záujem.

## **II. Základné údaje o strategickom dokumente**

**1. Názov**

***Zmena Integrovaného regionálneho operačného programu 2014 – 2020, verzia 3.0***

**2. Charakter**

Integrovaný regionálny operačný program (ďalej len „IROP“) predstavuje strednodobý strategický dokument určujúci základné rámce a prioritné oblasti pre regionálny rozvoj SR v programovom období 2014 - 2020. IROP bol schválený vykonávacím rozhodnutím Európskej komisie C(2014) 10182 zo dňa 18. decembra 2014. Riadiacim orgánom pre IROP zodpovedným za prípravu a implementáciu je Ministerstvo pôdohospodárstva a rozvoja vidieka SR (ďalej len „MPRV SR“).

Posudzovanie vplyvov IROP na životné prostredie v rokoch 2013 – 2014 zabezpečoval rezortný orgán – MPRV SR v spolupráci s Ministerstvom životného prostredia SR (ďalej len „MŽP SR“) v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z. z.“). Proces posudzovania vplyvov IROP na životné prostredie bol zverejnený na webových sídlach MPRV SR a MŽP SR.

Pri zmenách tohto strategického dokumentu, ktoré sú predmetom prípravy a schvaľovania na štátnej úrovni, a ktoré by mohli mať vplyv na oblasť životného prostredia je nevyhnutné opätovne pristúpiť k jeho environmentálnemu posudzovaniu.

V súlade s čl. 30 všeobecného nariadenia (Nariadenie Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006) (ďalej len „všeobecné nariadenie) má RO právo navrhnúť zmenu operačného programu. Žiadosť o zmeny programov musia byť riadne odôvodnené a musia obsahovať najmä opis očakávaného dosahu zmien programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov stanovených v operačnom programe.

Podnety na úpravu IROP vychádzali z článku 92 ods. 3, všeobecného nariadenia, v rámci ktorého Európska komisia v roku 2016 predložila technickú úpravu viacročného finančného rámca na roky 2017 – 2020 v rámci cieľa Investovanie do rastu a zamestnanosti (prepočet tzv. „kohéznej obálky“) a z mechanizmu nastavenia výziev a samotnej implementácie operačného programu, pričom RO pre IROP zároveň upravil podiel alokácií v rámci investičných priorít v prioritnej osi 1 Bezpečná a ekologická doprava v regiónoch.

**3. Hlavné ciele**

Cieľom návrhov zmien IROP je zabezpečiť implementáciu IROP v súlade s legislatívou Európskej únie, SR a príslušnými národnými stratégiami.

Týmito zmenami strategického dokumentu nedochádza k zmene cieľov, ani stratégie IROP.

Ciele programu na naplnenie stratégie Únie na zabezpečenie inteligentného, udržateľného a inkluzívneho rastu a špecifických cieľov IROP zostávajú taktiež bez zmeny.

**4. Obsah**

Navrhované zmeny v IROP:

1. **Zmeny alokácii IROP na základe článku 92 ods. 3 všeobecného nariadenia 1303/2013**

Všeobecné nariadenie 1303/2013 stanovuje v článku 92 ods. 3, povinnosť Európskej komisie v roku 2016 predložiť technickú úpravu viacročného finančného rámca na roky 2017 – 2020 v rámci cieľa Investovanie do rastu a zamestnanosti (prepočet tzv. „kohéznej obálky“). Všeobecné nariadenie taktiež uvádza, že celkové množstvo úprav (či už kladných alebo záporných) nemôže presahovať 4 mld. EUR. Európska komisia na základe technickej úpravy prijala vykonávacie rozhodnutie Komisie (EÚ) 2016/1941 stanovujúce revidované ročné rozdelenie celkových prostriedkov pre každý členský štát EÚ.

V rámci technickej úpravy obálok politiky súdržnosti na roky 2017 – 2020 Európska komisia aktualizovala jednotlivé prepočty na základe najnovších dát a v prípade rozdielu väčšieho ako 5 % upravila alokácie na roky 2017 – 2020.

V prípade Slovenskej republiky bude znížená alokácia z Európskeho fondu regionálneho rozvoja o 68 835 160 EUR v bežných cenách. Časť z tejto sumy bude znížená aj z IROP a to v objeme 15 656 295 EUR pre územie menej rozvinutého regiónu (regióny SR okrem Bratislavského kraja).

Zníženie celkovej alokácie IROP sa vykoná pomerne na jednotlivé roky 2017 - 2020 nasledovne:

|  |  |  |  |  |  |
| --- | --- | --- | --- | --- | --- |
| OP | Celkové zníženie spolu | Záväzok 2017 | Záväzok 2018 | Záväzok 2019 | Záväzok 2020 |
| IROP | 15 656 295 | 3 798 589 | 3 874 561 | 3 952 052 | 4 031 093 |

Suma celkového zníženia pre IROP bude pomerne znížená zo všetkých prioritných osí IROP okrem Prioritnej osi 6 a finančných nástrojov(finančné nástroje v oblasti intervencie 76 Rozvoj a podpora kultúrnych a kreatívnych aktív v MSP a 14 Obnova jestvujúcich obytných budov s cieľom zabezpečiť energetickú účinnosť, demonštračné projekty a podporné opatrenia vzhľadom na to, že dňa 28.05.2015 bola podpísaná trojstranná zmluva o financovaní medzi MPRV SR, SZRB Asset management, a.s. a Slovak Investment Holding, a.s. a došlo k vyplateniu NFP v súlade so zmluvou, pri technickej pomoci, ktorej suma neprekračuje 4% z celkovej alokácie programu).

1. **Výsledná zmena alokácií IROP po prepočte kohéznej obálky**

|  |  |  |
| --- | --- | --- |
| **Prioritná os / špecifický cieľ** | **IROP (zdroj EÚ) – AKTUÁLNY STAV** | **IROP (zdroj EÚ) – REVÍZIA** |
| **Spolu** | **MRR** | **VRR** | **Spolu** | **MRR** | **VRR** |
| **Prioritná os č. 1 Bezpečná a ekologická doprava v regiónoch** | 421 000 000 | 400 000 000 | 21 000 000 | 416 829 257 | 395 829 257 | 21 000 000 |
| Špecifický cieľ č. 1.1. Zlepšenie dostupnosti k cestnej infraštruktúre TEN-T a cestám I. triedy s dôrazom na rozvoj multimodálneho dopravného systému | 298 000 000 | 280 000 000 | 18 000 000 | 295 080 480 | 277 080 480 | 18 000 000 |
| Špecifický cieľ č. 1.2.1. Zvyšovanie atraktivity a konkurencieschopnosti verejnej osobnej dopravy | 99 000 000 | 97 000 000 | 2 000 000 | 97 988 595 | 95 988 595  | 2 000 000 |
| Špecifický cieľ č. 1.2.2. Zvýšenie atraktivity a prepravnej kapacity nemotorovej dopravy predovšetkým cyklistickej dopravy na celkovom počte prepravených osôb | 24 000 000 | 23 000 000 | 1 000 000 | 23 760 182 | 22 760 182 | 1 000 000 |
| **Prioritná os č. 2 Ľahší prístup k efektívnym a kvalitnejším verejným službám** | 755 913 197 | 723 346 472 | 32 566 725 | 748 370 965 | 715 804 240 | 32 566 725 |
| Špecifický cieľ č. 2.1.1. Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni | 214 913 297 | 203 346 472 | 11 566 725 | 212 792 932 | 201 226 207 | 11 566 725 |
| Špecifický cieľ č. 2.1.2. Modernizovať zdravotnícku infraštruktúru za účelom integrácie primárnej zdravotnej starostlivosti | 127 617 300 | 127 617 300 | 0 | 126 286 652 | 126 286 652 | 0 |
| Špecifický cieľ 2.1.3. Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti | 150 382 700 | 150 382 700 | 0 | 148 814 681 | 148 814 681  | 0 |
| Špecifický cieľ č. 2.2.1. Zvýšenie hrubej zaškolenosti detí materských škôl | 105 000 000 | 97 000 000 | 8 000 000 | 103 988 595 | 95 988 595  | 8 000 000 |
| Špecifický cieľ č. 2.2.2. Zlepšenie kľúčových kompetencií žiakov základných škôl  | 52 000 000 | 48 000 000 | 4 000 000 | 51 499 510 | 47 499 510  | 4 000 000 |
| Špecifický cieľ č. 2.2.3. Zvýšenie počtu žiakov stredných odborných škôl na praktickom vyučovaní  | 106 000 000 | 97 000 000 | 9 000 000 | 104 988 595 | 95 988 595  | 9 000 000 |
| **Prioritná os č. 3: Mobilizácia kreatívneho potenciálu v regiónoch** | 215 860 548 | 195 860 548 | 20 000 000 | 213 870 472 | 193 870 472  | 20 000 000 |
| Špecifický cieľ č. 3.1. Stimulovanie podpory udržateľnej zamestnanosti a tvorby pracovných miest v kultúrnom a kreatívnom priemysle prostredníctvom vytvorenia priaznivého prostredia pre rozvoj kreatívneho talent a netechnologických inovácií. | 215 860 548 | 195 860 548 | 20 000 000 | 213 870 472 | 193 870 472  | 20 000 000 |
| **Prioritná os č. 4: Zlepšenie kvality života v regiónoch s dôrazom na životné prostredie** | 199 716 670 | 189 754 888 | 9 961 782 | 198 795 685 | 188 833 903 | 9 961 782 |
| Špecifický cieľ č. 4.1. Zvýšenie energetickej efektívnosti bytových domov | 111 388 554 | 101 426 772 | 9 961 782 | 111 388 554 | 101 426 772 | 9 961 782 |
| Špecifický cieľ č. 4.2.1. Zvýšenie podielu obyvateľstva so zlepšeným zásobovaním pitnou vodou a odvádzanie a čistenie odpadových vôd verejnou kanalizáciou bez negatívnych dopadov na životné prostredie | 55 000 000 | 55 000 000 | 0 | 54 426 523 | 54 426 523 | 0 |
| Špecifický cieľ č. 4.3.1 Zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku. | 33 328 116 | 33 328 116 | 0 | 32 980 608 | 32 980 608 | 0 |
| **Prioritná os č. 5: Miestny rozvoj vedený komunitou** | 100 000 000 | 99 000 000 | 1 000 000 | 98 967 741 | 97 967 741 | 1 000 000 |
| Špecifický cieľ č. 5.1.1 Zvýšenie zamestnanosti na miestnej úrovni podporou podnikania a inovácií  | 66 650 000 | 66 000 000 | 650 000 | 65 961 827 | 65 311 827 | 650 000 |
| Špecifický cieľ 5.1.2 Zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verejných infraštruktúrach | 33 350 000 | 33 000 000 | 350 000 | 33 005 914 | 32 655 914 | 350 000 |
| **Prioritná os č. 6: Technická pomoc** | 62 000 000 | 59 861 000 | 2 139 000 | 62 000 000 | 59 861 000 | 2 139 000 |
| Špecifický cieľ č. 6.1. Podpora efektívnej implementácie Operačného programu | 52 700 000 | 50 881 850 | 1 818 150 | 52 700 000 | 50 881 850 | 1 818 150 |
| Špecifický cieľ č. 6.2. Zabezpečenie publicity, informovania a podpory prijímateľov v procese implementácie | 9 300 000 | 8 979 150 | 320 850 | 9 300 000 | 8 979 150 | 320 850 |
| **SPOLU IROP** | **1 754 490 415** | **1 667 822 908** | **86 667 507** | **1 738 834 120** | **1 652 166 613** | **86 667 507** |

**Úpravy v bode 1.) a 2.) budú predložené Európskej komisii vo forme revízie IROP, verzia 2.0.**

1. **Zmeny finančnej alokácie – prioritizácia alokácii zdrojov v rámci PO 1**

Úpravy finančnej alokácie v rámci PO 1 vychádzajú z aktuálneho stavu pripravenosti projektov vychádzajúc z materiálu "Analýza projektov spĺňajúcich podmienku bezpečných/istých intervencií (no-regret projekty) pre ŠC 1.1 a ŠC 1.2.1 IROP". RO pre IROP vypracoval tento materiál za účelom hodnotenia efektívnosti prostriedkov v rámci identifikácie potenciálnych investičných projektov a kvality spracovania/prípravy projektov spĺňajúcich podmienky bezpečných/istých intervencií pre ŠC 1.1 a ŠC 1.2.1 IROP.

|  |  |  |
| --- | --- | --- |
| **Prioritná os / špecifický cieľ** | **IROP (zdroj EÚ) – STAV**  | **IROP (zdroj EÚ) - ZMENA** |
| **Spolu** | **MRR** | **VRR** | **Spolu** | **MRR** | **VRR** |
| **Prioritná os 1\***  | 421 000 000 | 400 000 000 | 21 000 000 | 421 000 000 | 400 000 000 | 21 000 000 |
| ŠC 1.1.\*\*  | 298 000 000 | 280 000 000 | 18 000 000 | 255 861 390 | 247 861 390 | 8 000 000 |
| ŠC 1.2.1.\*\*\* | 99 000 000 | 97 000 000 | 2 000 000 | 83 307 917 | 74 807 917 | 8 500 000 |
| ŠC 1.2.2.\*\*\*\*  | 24 000 000 | 23 000 000 | 1 000 000 | 81 830 693 | 77 330 693 | 4 500 000 |

*\***Bezpečná a ekologická doprava v regiónoch*

*\*\*Zlepšenie dostupnosti k cestnej infraštruktúre TEN-T a cestám I. triedy s dôrazom na rozvoj multimodálneho dopravného systému*

*\*\*\* Zvyšovanie atraktivity a konkurencieschopnosti verejnej osobnej dopravy*

*\*\*\*\* Zvýšenie atraktivity a prepravnej kapacity nemotorovej dopravy predovšetkým cyklistickej dopravy na celkovom počte prepravených osôb*

Úpravou alokácií v rámci špecifických cieľov prioritnej osi 1 boli dotknuté aj hodnoty výstupových ukazovateľov pre menej a viac rozvinutý región v tabuľke č. 7 IROP *Spoločné ukazovatele výstupov a ukazovatele výstupov* špecifické pre investičnú prioritu: Dĺžka nových úsekov cyklistických komunikácií, Počet vytvorených prvkov doplnkovej cyklistickej infraštruktúry, Počet nahradených autobusov v mestskej a prímestskej doprave, Počet prestupných uzlov, Počet vybudovaných a modernizovaných integrovaných zastávok, Počet zavedených informačných systémov, Počet zavedených parkovacích systémov

Úpravou alokácií prioritnej osi 1 na základe bodu 1.), 2.) a 3.) je výsledné rozdelenie alokácie špecifických cieľov prioritnej osi 1 IROP nasledovná:

|  |  |
| --- | --- |
| **Prioritná os/špecifický cieľ** | **Výsledné rozdelenie alokácie prioritnej osi 1 po zohľadnení úprav v bode 1. až 3. navrhovaných zmien (zdroj EÚ)** |
| **Spolu**  | **MRR** | **VRR** |
| **Prioritná os 1\***  | **416 829 257** | **395 829 257** | **21 000 000** |
| ŠC 1.1.\*\*  | 253 276 974 | 245 276 974 | 8 000 000 |
| ŠC 1.2.1.\*\*\* | 82 527 906 | 74 027 906 | 8 500 000 |
| ŠC 1.2.2.\*\*\*\*  | 81 024 377 | 76 524 377 | 4 500 000 |

*\***Bezpečná a ekologická doprava v regiónoch*

*\*\*Zlepšenie dostupnosti k cestnej infraštruktúre TEN-T a cestám I. triedy s dôrazom na rozvoj multimodálneho dopravného systému*

*\*\*\* Zvyšovanie atraktivity a konkurencieschopnosti verejnej osobnej dopravy*

*\*\*\*\* Zvýšenie atraktivity a prepravnej kapacity nemotorovej dopravy predovšetkým cyklistickej dopravy na celkovom počte prepravených osôb*

1. **Vecné zmeny**

V procese prípravy výziev na predkladanie žiadostí o NFP boli identifikované neaktuálne informácie vo vzťahu k nastaveným zásadám výberu operácií, úprave aktivít a ďalších častí programu vyplývajúcich z aktuálne nastaveného systému implementácie IROP.

V súlade so schváleným OP zo strany EK sa RO pre IROP zaviazal naplniť akčné plány výsledkových ukazovateľov (príloha 12.36. IROP) a následne v revízií programu zohľadniť výstupy splnených akčných plánov.

Úpravy v rámci zásad výberu operácií sa dotkli:

* špecifického cieľa 2.1.1. Podporiť prechod poskytovania sociálnych služieb a zabezpečenia výkonu opatrení sociálnoprávnej ochrany detí a sociálnej kurately v zariadení z inštitucionálnej formy na komunitnú a podporiť rozvoj služieb starostlivosti o dieťa do troch rokov veku na komunitnej úrovni pri kapacitnom využití objektov v sociálnych službách.
* špecifických cieľov 2.2.1., 2.2.2. a 2.2.3. pre podporu regionálneho školstva pri strategických dokumentoch a optimalizácie siete škôl a školských zariadení.
* špecifického cieľa 4.1. Zvýšenie energetickej efektívnosti bytových domov zosúladením zásady renovácie verejných budov s aktuálne platnou legislatívou.
* špecifického cieľa 4.2.1. Zvýšenie podielu obyvateľstva so zlepšeným zásobovaním pitnou vodou a odvádzanie a čistenie odpadových vôd verejnou kanalizáciou bez negatívnych dopadov na životné prostredie zosúladením zásady podpory projektov podľa počtu obyvateľov s nastaveným výstupovým a výsledkovým ukazovateľom daného cieľa.
* špecifického cieľa 4.3.1. Zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku zosúladením zásady uprednostňovania cost benefit efektívne projekty s hodnotiacimi kritériami schválenými monitorovacím výborom IROP.

Úpravy v rámci oprávnených prijímateľov dotknutých špecifických cieľov vychádzali zo strategických dokumentov na národnej úrovni vypracovaných pre implementáciu daných oblastí podpory a aktuálne platnou legislatívou.

Úpravy v rámci aktivít príslušných špecifických cieľov boli vykonané z dôvodu jednoznačnosti nastavenia deliacich línií IROP a OP Kvalita životného prostredia (špecifický cieľ 4.2.1.) a vypracovaných strategických dokumentov pre implementáciu miestneho rozvoja vedeného komunitou (špecifický cieľ 5.1.2.).

Úpravy textu štátnej pomoci v rámci špecifických cieľov prioritnej osi 2 a 4 vychádzali z aktuálne nastavených výziev a samotných testov štátnej pomoci vypracovaných pre každú vyhlásenú výzvu.

1. **Formálno-technické úpravy/Korigendá**

Všetky navrhované úpravy IROP sú uvedené v operačnom programe formou sledovania zmien.

**Úpravy v bode 3.) a 5.) budú predložené Európskej komisii vo forme revízie IROP, verzia 3.0.**

**5. Uvažované variantné riešenia zohľadňujúce ciele a geografický rozmer strategického dokumentu**

Navrhované zmeny IROP sú invariantného charakteru z dôvodu limitovaných možnosti uskutočnenia revízie.

1. **Vecný a časový harmonogram prípravy a schvaľovania**

Navrhované zmeny IROP v bodoch 3.), 4.) a 5.) časti 4. oznámenia boli predmetom pripomienkovania sprostredkovateľských orgánov IROP a členov Monitorovacieho výboru IROP v mesiacoch apríl a máj 2017 a následného schválenia Monitorovacím výborom IROP dňa 23.05.2017.

Návrhy zmien vyplývajúce z úpravy kohéznej obálky v súlade s č. 92, ods. 3 všeobecného nariadenia 1303/2013 (bod 1.) a 2.) časti 4. oznámenia) budú predmetom pripomienkovania členov monitorovacieho výboru a následného schvaľovania Monitorovacím výborom IROP v priebehu mesiaca august 2017.

Po ukončení procesu posudzovania vplyvov na životné prostredie podľa zákona č. 24/2006 Z. z. RO pre IROP v súlade so Systémom riadenia európskych štrukturálnych a investičných fondov na programové obdobie 2014 – 2020 (ďalej aj „SR EŠIF“) predloží kompletný návrh revízie IROP na schválenie vláde SR a následne na posúdenie Európskej komisií.

*Navrhovaný vecný a časový harmonogram prípravy revízie IROP, verzia 2.0:*

|  |  |
| --- | --- |
| ***Popis aktivity*** | ***Ukončenie*** |
| Ukončenie procesu SEA  | júl 2017 |
| Predloženie návrhu zmeny IROP na rokovanie vlády SR | september 2017 |
| Predloženie návrhu zmeny IROP na oficiálne schvaľovanie EK  | september 2017 |

*Navrhovaný vecný a časový harmonogram prípravy revízie IROP, verzia 3.0:*

|  |  |
| --- | --- |
| ***Popis aktivity*** | ***Ukončenie*** |
| Ukončenie procesu SEA  | júl 2017 |
| Predloženie návrhu zmeny IROP na rokovanie vlády SR | september 2017 |
| Predloženie návrhu zmeny IROP na oficiálne schvaľovanie EK  | december/január 2018 |

**6. Vzťah k iným strategickým dokumentom**

*Strategické dokumenty a politiky EÚ*

* Spoločný strategický rámec,
* Európa 2020 Stratégia na zabezpečenie inteligentného, udržateľného a inkluzívneho rastu,
* Strategické usmernenia Spoločenstva,
* Lisabonská stratégia,
* Odporúčania Rady, ktoré sa týka národného programu reforiem Slovenska,
* Pozičný dokument EK,
* Legislatíva ES v oblasti kohéznej politiky.

*Strategické dokumenty a politiky SR*

* Národná stratégia trvaloudržateľného rozvoja,
* Národná stratégia rozvoja cyklistickej dopravy a cykloturistiky SR,
* Koncepcia zabezpečenia výkonu súdnych rozhodnutí v zariadeniach sociálnoprávnej ochrany detí a sociálnej kurately detí /Plán transformácie a deinštitucionalizácie náhradnej starostlivosti,
* Národný akčný plán prechodu z inštitucionálnej na komunitnú starostlivosť v systéme sociálnych služieb,
* Štátne vzdelávacie programy,
* Koncepcia územného rozvoja Slovenska.

**7. Orgán kompetentný na jeho prijatie**

Vláda SR

Európska komisia

**8. Druh schvaľovacieho procesu dokumentu**

Uznesenie vlády SR

Rozhodnutie Európskej komisie

**III. Základné údaje o predpokladaných vplyvoch strategického dokumentu na životné prostredie vrátane zdravia**

*1. Požiadavky na vstupy.*

Vstupy pre IROP predstavujú finančné prostriedky z Európskeho fondu regionálneho rozvoja, štátneho rozpočtu SR a prostriedky z vlastných zdrojov prijímateľov.

*2. Údaje o výstupoch.*

Výstupy navrhovaných zmien IROP predstavujú najmä úpravy a doplnenia textovej a tabuľkovej časti IROP. Samotný dokument IROP so sledovaním zmien tvorí prílohu tohto oznámenia, názov prílohy: „Integrovaný regionálny operačný program 2014 – 2020, verzia 3.0“. Príloha obsahuje všetky zmeny podľa bodov 1.) až 5.) časti II.4 tohto dokumentu.

*3. Údaje o priamych a nepriamych vplyvoch na životné prostredie.*

V súvislosti s predkladaným oznámením je možné očakávať, že priame vplyvy na životné prostredie nebudú odlišné od tých, ktoré boli identifikované v procese posudzovania strategického dokumentu IROP. Zmenou IROP nedochádza k žiadnych predpokladaných zásadných zmenám vplyvov na životné prostredie oproti už hodnoteným vplyvom.

*4. Vplyv na zdravotný stav obyvateľstva.*

Navrhovanými zmenami IROP sa nepredpokladajú vplyvy na zdravotný stav obyvateľstva.

*5. Vplyvy na chránené územia (napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.) vrátane návrhu opatrení na ich zmiernenie.*

Navrhovanými zmenami IROP sa nepredpokladajú vplyvy na chránené územia.

*6. Možné riziká súvisiace s uplatňovaním strategického materiálu.*

Navrhovanými zmenami IROP sa nepredpokladajú významnejšie riziká spojené s uplatňovaním strategického materiálu vo vzťahu k životnému prostrediu.

*7. Vplyvy na životné prostredie presahujúce štátne hranice.*

Navrhované zmeny IROP nepredpokladajú vplyv na životné prostredie presahujúce hranice štátu.

**IV. Dotknuté subjekty**

1. *Vymedzenie zainteresovanej verejnosti vrátane jej združení.*
* Orgány štátnej správy
* Samosprávne kraje
* Mestá, obce
* Združenia miest a obcí
* Príspevkové a rozpočtové organizácie štátu, samosprávnych krajov, mestá a obcí
* Záujmové združenia právnických osôb (§ 20, písm. f Občianskeho zákonníka)
* Materské, základné a stredné odborné školy, učilištia
* Občianske združenia
* Nadácie
* Neziskové organizácie poskytujúce verejnoprospešné služby
* Neinvestičné fondy
* Krajské školské úrady (nimi zriadené osobitné školy)
* Súkromné a cirkevné školy
* Združenie, zväzok, spolok
* Cirkvi a náboženské spoločnosti
* Fyzické a právnické osoby
* Regionálne združenia
* Záujmové skupiny
* Slovenský červený kríž

*2. Zoznam dotknutých subjektov.*

Ako je uvedené vyššie.

*3. Dotknuté susedné štáty.*

Nepredpokladá sa, že by navrhovanými zmenami IROP mohli byť dotknuté susedné štáty.

**V. Doplňujúce údaje**

*1. Mapová a iná grafická dokumentácia (napr. výkres širších vzťahov v mierke primeranej charakteru a pôsobnosti strategického dokumentu).*

Predkladané oznámenie neobsahuje mapové a iné grafické dokumentácie.

*2. Materiály použité pri vypracovaní strategického dokumentu.*

* Nariadenie Európskeho parlamentu a Rady (EÚ) č. 1303/2013, ktorým sa stanovuje spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006) (ďalej len „všeobecné nariadenie),
* komunikácia s Centrálnym koordinačným orgánom,
* materiál RO pre IROP „Analýza projektov spĺňajúcich podmienku bezpečných/istých intervencií (no regret projekty) pre ŠC 1.1 a ŠC 1.2.1 IROP“,
* Koncepcia územného rozvoja Slovenska, legislatíva SR v oblasti odborného vzdelávania, legislatíva SR v oblasti energetickej hospodárnosti budov,
* Investičná stratégia pre uplatnenie finančných nástrojov,
* Systém riadenia CLLD (LEADER a komunitný rozvoj) pre programové obdobie 2014-2020.

**VI. Miesto a dátum vypracovania oznámenia.**

Bratislava, 18.07.2017

**VII. Potvrdenie správnosti údajov**

*1. Meno spracovateľa oznámenia.*

Ing. Elena Chrenková Kušnírová

vedúca oddelenia programovania

odbor riadenia programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

tel: +421 2 5831 7393

e-mail: elena.chrenkova@land.gov.sk

*2. Potvrdenie správnosti údajov oznámenia podpisom oprávneného zástupcu obstarávateľa, pečiatka.*

Ing. Renáta Pečová

riaditeľka odboru riadenia programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

tel: +421 2 5831 7186

e-mail: renata.pecova@land.gov.sk

Ing. Marek Mitošinka

generálny riaditeľ sekcie programov regionálneho rozvoja

Ministerstvo pôdohospodárstva a rozvoja vidieka SR

Račianska 153/A

P.O.BOX 1

830 03 Bratislava 33

tel: +421 2 5831 7436

e-mail: marek.mitosinka@land.gov.sk